---
title: HumTek Progressionsrapport
subtitle: foregående semesters projekt
student: Jonas Smedegaard
semester: E23
format:
  html: default
  pdf: default
metadata-files:
  - ../_article.yml
---

## Dit navn

{{< meta student >}}

## Dit foregående semester (eks. E21)

{{< meta semester >}}

## Evt. bemærkninger i forhold til studieforløb

Gruppedannelsen gik skævt.

Jeg havde foreslået flere projektforslag
som studiekammerater viste interesse for,
men en for effektiv udrensning af skrøbelige projekter
(som jeg siden klagede over med opbakning fra Studiemiljøtutor)
gjorde,
at ingen af mine projektideer fik mulighed for at realiseres,
og jeg endte i en tilfældig projektgruppe
med en for mig intetsigende projektidé.

## Projekttitel

Medicindispenseringsproces på plejehjem

## Navne på andre gruppemedlemmer dit foregående semesters projekt

Anna Sofie Falk Bech

Frederik Fogh Hasselstrøm

Laura Linnea Holme Schmidt

## Vejleder - dit foregående semesters projekt

Nete Schwennesen

## Projektsynopsis på dit foregående semesters projekt

<!-- f.eks. projektets tema, teori, metode, konklusioner (max 250 ord) -->

Vi undersøgte fejlmedicinering på plejehjem.
Vha. kvalitative interviews
afdækkede vi arbejdsrutinen for pilledispensering på plejehjem,
og udfra analyse af disse interviews samt eksisterende kilder om emnet
skitserede vi bud på forbedringer af arbejdsrutinen.

## Når du tænker tilbage på dit foregående semesters projekt, hvad var så *nyt* for dig i forhold til *din* faglige læring?

<!-- max 250 ord -->

Formatet - en videnskabelig rapport - var ny for mig.
Jeg kender til at *læse* videnskabelige rapporter,
men det var fremmed for mig hvilke krav der lå til formatet.

Jeg kender til gruppearbejde og har deltaget i mange møder gennem årene -
bl.a. indenfor landsdækkende studenterpolitik,
organisering af internatinale teaterprojekter
og professionelt arbejde online på tværs af mange tidszoner.
Uanset overraskede det mig,
hvor væsentligt banale rutiner -
som at overholde mødetidspunkt
og at skrive dagsorden og beslutningsreferat -
er for selv en lille gruppe på 4 deltagere.

## I forhold til dit foregående semesters projekt, hvordan vil du evaluere læreprocessen og dit eget engagement og bidrag?

<!-- max 250 ord -->

Jeg synes selv at jeg var motiveret og engageret i gruppearbejdet,
men kunne mærke at jeg flere gange var tæt på at løbe tør for overskud -
og een gang "kogte jeg over" og kritiserede hårdt en medstuderende,
hvilket udløste et krisemøde i gruppen (som endte *meget* godt,
og bl.a. provokerede at vi fik snakket konstruktivt -
og meget grundigere end hidtil ved begyndelsen af semsteret -
om vores forventninger til hinanden).

En stor udfordring for mig er at give plads til læring -
både andres læring på områder jeg selv er erfaren,
og min egen læring
hvor jeg kan fristes til at genbruge beslægtet "gammel" viden.
Her synes jeg at være blevet skarpere på at genkende
hvornår problemet opstår,
så jeg bedre kan passe på at give plads,
selvom det fortsat ikke falder naturligt at gøre det.
